
RADVILIŠKIO RAJONO SAVIVALDYBĖS TARYBA

SPRENDIMAS
DĖL NEKILNOJAMOJO TURTO, PRIPAŽINTO NETINKAMU (NEGALIMU) NAUDOTI, NURAŠYMO BEI LIKVIDAVIMO

2025 m.                         d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2 ir 6 dalimis, Pripažinto nereikalingu arba netinkamu naudoti (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 13.1.1 papunkčiu, įgyvendindama Radviliškio rajono savivaldybės ir patikėjimo teise perduoto valstybės turto valdymo, naudojimo ir disponavimo juo tvarkos aprašą, patvirtintą Radviliškio rajono savivaldybės tarybos 2014 m. lapkričio 20 d. sprendimu Nr. T-893 „Dėl Radviliškio rajono savivaldybės ir patikėjimo teise perduoto valstybės turto valdymo, naudojimo ir disponavimo juo tvarkos aprašo patvirtinimo“, atsižvelgdama į Radviliškio rajono savivaldybės administracijos direktoriaus 2025 m. vasario 27 d. įsakymą Nr. A-99 (8.2E) „Dėl gyvenamųjų ir negyvenamųjų patalpų pripažinimo nereikalingomis arba netinkamomis (negalimomis) naudoti“ (su vėlesniais papildymais ir pakeitimais), kovo 7 d. įsakymą Nr. A-120 (8.2 E) „Dėl negyvenamųjų patalpų pripažinimo nereikalingomis arba netinkamomis (negalimomis) naudoti“, Radviliškio rajono savivaldybės taryba nusprendžia:
. Nurašyti ir likviduoti pripažintą netinkamu (negalimu) naudoti Radviliškio rajono savivaldybei nuosavybės teise priklausantį, Radviliškio rajono savivaldybės administracijos apskaitoje tvarkomą nekilnojamąjį turtą:
. 	avarinės būklės, keliantį pavojų žmonių sveikatai 304,30 kv. m ploto gyvenamąjį namą, esatį Dvaro g. 4, Daugėlaičių k., Radviliškio r. sav., unikalus Nr. 7193-4003-8019, pastatytas 1934 m., inventorinis Nr. 10100643_INV, pradinė vertė – 107,74 Eur, likutinė vertė 2025 m. vasario 28 d. – 0,00 Eur;
. 	projekto „Kitų inžinerinių statinių, stoginių, Panevėžio g. 36, Šeduvoje, Radviliškio r. sav., statyba“ įgyvendinimo metu nugriautą stoginę, buvusią Panevėžio g. 36, Šeduvoje, Radviliškio r. sav., unikalus Nr. 7199-2001-9025, inventorinis Nr. 101003_1_SED, pradinė vertė – 232,63 Eur, likutinė vertė 2025 m. vasario 28 d. – 110,69 Eur;
. 	teismo sprendimu bešeimininkiais pripažintus ir Radviliškio rajono savivaldybės nuosavybėn perduotus fiziškai nusidėvėjusius, Nekilnojamojo turto registre neregistruotus pastatus, esančius Valmančių g., Pociūnėliuose, Skėmių sen., Radviliškio r. sav.:
. 	ūkinį pastatą (statinio koordinatės: X-6159658, Y-492168), inventorinis Nr. FA-00001748, pradinė vertė – 0,01 Eur, likutinė vertė 2025 m. kovo 31 d.  – 0,01 Eur;
. 	ūkinį pastatą (statinio koordinatės: X-6159636, Y-492190), inventorinis Nr. FA-00001747, pradinė vertė – 0,01 Eur, likutinė vertė 2025 m. kovo 31 d.  – 0,01 Eur;
. 	administracinį pastatą (statinio koordinatės: X-6159626, Y-492158), inventorinis Nr. FA-00001749, pradinė vertė – 0,01 Eur, likutinė vertė 2025 m. kovo 31 d.  – 0,01 Eur.
.	Paskirti Radviliškio rajono savivaldybės administracijos Statybos ir viešosios tvarkos skyriaus vedėją atsakingu už šiame sprendime nurodyto turto išardymą, teritorijos sutvarkymą ir išregistravimą iš Nekilnojamojo turto kadastro ir registro.
.	Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Savivaldybės meras		 



RADVILIŠKIO RAJONO SAVIVALDYBĖS TARYBOS 2025-03-27 SPRENDIMO PROJEKTO „DĖL NEKILNOJAMOJO TURTO, PRIPAŽINTO NETINKAMU (NEGALIMU) NAUDOTI, NURAŠYMO BEI LIKVIDAVIMO“ 
AIŠKINAMASIS RAŠTAS

2025-03-07
Radviliškis

.	Projekto rengimą paskatinusios priežastys, parengto sprendimo projekto tikslai ir uždaviniai.
Projektas parengtas, siekiant nurašyti ir likviduoti Radviliškio rajono savivaldybės administracijos direktoriaus 2025-02-27 įsakymu Nr. A-99 (8.2E) ir 2025-03-07 įsakymu Nr. A-........... (8.2E) pripažintą netinkamu (negalimu) naudoti Savivaldybės administracijos apskaitoje tvarkomą nekilnojamąjį turtą:
. avarinės būklės, keliantį pavojų žmonių sveikatai 304,30 kv. m ploto gyvenamąjį namą, esatį Dvaro g. 4, Daugėlaičių k., Radviliškio r. sav. UAB „Baltų būstas“ pateiktame 2022-05-09 statinio ekspertizės akte Nr. 22-39E nurodyta, kad:
– pastatas netenkina pagal Europos parlamento ir tarybos reglamentą (ES) Nr. 305/2011 esminių statinio reikalavimų „mechaninis atsparumas ir pastovumas“, „gaisrinė sauga“, „higiena, sveikata ir aplinka“, „sauga ir galimybė patekti į statinį naudojimo metu“;
– pastatas yra avarinis, praradęs savo standumą, todėl toliau jį naudoti, būti šalia jo, ar atlikti tvarkomuosius statybos darbus yra nesaugu;
– rekonstruoti pastatą, kad jis minimaliai atitiktų esminius statinio reikalavimus, yra žymiai brangiau nei pastatą nugriauti ir pastatyti naują.
. „Kitų inžinerinių statinių, stoginių, Panevėžio g. 36, Radviliškio r. sav., statybos“ projekto įgyvendinimo metu nugriautą fiziškai nusidėvėjusią stoginę, buvusią Panevėžio g. 36, Šeduvoje, Radviliškio r. sav., kurios vietoje pastatytos naujos stoginės;
. 	teismo sprendimu bešeimininkiais pripažintus ir Radviliškio rajono savivaldybės nuosavybėn perduotus fiziškai nusidėvėjusius, Nekilnojamojo turto registre neregistruotus pastatus, esančius Valmančių g., Pociūnėliuose, Skėmių sen., Radviliškio r. sav.: du ūkinius pastatus ir administracinį pastatą.
.	Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracija.
Projekto rengėjas – Savivaldybės administracijos Investicijų ir turto valdymo skyriaus vyriausioji specialistė Diana Skaburskienė.
.	Kaip šiuo metu yra reguliuojami sprendimo projekte aptarti teisiniai santykiai.
Savivaldybės taryba, vadovaudamasi LR Vietos savivaldos įstatymo 15 straipsnio 2 dalies 19 punktu, įgyvendina Savivaldybei nuosavybės teise priklausančio turto savininko funkcijas ir, vadovaudamasi teisės aktais, ir priima sprendimus dėl disponavimo šiuo turtu.
LR Valstybės ir savivaldybių turto valdymo, naudojimo ir disponavimo juo įstatymo:
. 27 straipsnio 2 dalyje nustatyta, kad jeigu nereikalingo arba netinkamo (negalimo) naudoti  savivaldybių ilgalaikio materialiojo turto negalima panaudoti nė vienu iš šio straipsnio 1 dalies 1–7 punktuose nurodytų būdų (perduodant patikėjimo teise arba pagal panaudos sutartį; investuojant; parduodant viešuose aukcionuose; perduodant valstybės ar kitų savivaldybių nuosavybėn), jis turi būti nurašomas ir išardomas, o liekamosios medžiagos įtraukiamos į apskaitą. Likusį turtą, taip pat turtą, kurio išardymo išlaidos viršija laukiamą liekamųjų medžiagų vertę, galima likviduoti pašalinus kenksmingumą, jeigu reikia;
. 27 straipsnio 6 dalyje nustatyta, kad savivaldybių turtas, pripažinus jį nereikalingu arba netinkamu (negalimu) naudoti, nurašomas, išardomas ir likviduojamas Vyriausybės nustatyta tvarka.
LR Vyriausybės 2001-10-19 nutarimu Nr. 1250 patvirtinto Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo:
.  9.1, 9.2 ir 9.4 papunkčiuose nustatyta, kad pripažintas nereikalingu arba netinkamu (negalimu) naudoti savivaldybės nekilnojamasis turtas nurašomas, kai jis teisės aktų nustatyta tvarka pripažintas avariniu, trukdo statyti naujus arba rekonstruoti esamus statinius arba teritorijas (išskyrus nekilnojamąsias kultūros vertybes) ir yra nustatyta tvarka suderintas naujos statybos arba rekonstravimo projektas, neparduotinas nelikus kur jį pritaikyti arba neparduotinas dėl fizinio ir funkcinio (technologinio) jų nusidėvėjimo;
. 	13.1.1 papunktyje nustatyta, kad sprendimus dėl pripažinto nereikalingu arba netinkamu naudoti Savivaldybės nekilnojamojo turto tolimesnio panaudojimo priima Savivaldybės taryba.
.	Kokios siūlomos naujos teisinio reguliavimo nuostatos, kokių teigiamų rezultatų laukiama. 
Bus likviduotas ir nurašytas netinkamu naudoti pripažintas nekilnojamas turtas: avarinės būklės gyvenamasis namas, Dvaro g. 4, Daugėlaičiuose, ir projekto „Kitų inžinerinių statinių, stoginių, Panevėžio g. 36, Radviliškio r. sav., statyba“ įgyvendinimo metu nugriauta fiziškai nusidėvėjusi stoginė, buvusi Panevėžio g. 36, Šeduvoje, teismo sprendimu bešeimininkiais pripažinti ir Savivaldybės nuosavybėn perduoti fiziškai nusidėvėję pastatai (administracinis ir du ūkiniai), esantys Valmančių g., Pociūnėliuose.
.	Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Priėmus sprendimo projektą, neigiamų pasekmių nenumatoma.
.	Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Priėmus sprendimą galiojančių teisės aktų keisti nereikės.
.	Sprendimo projektui įgyvendinti reikalingos lėšos, finansavimo šaltiniai. 
Savivaldybės biudžeto lėšų reikės gyvenamojo namo, Dvaro g. 4, Daugėlaičiuose, administracinio ir ūkinių pastatų, Valmančių g., Pociūnėliuose nugriovimui ir teritorijos sutvarkymui.
.	Sprendimo projekto rengimo metu gauti specialistų vertinimai ir išvados. 
Sprendimo projektas suderintas su Radviliškio rajono savivaldybės administracijos direktoriumi, juristu, kalbininku, Investicijų ir turto valdymo skyriaus vedėju, Statybos ir viešosios tvarkos skyriaus vedėju.
.	Numatomo teisinio reguliavimo poveikio vertinimo rezultatai. 
Šiuo sprendimo projektu nenumatoma reglamentuoti iki tol nereglamentuotus santykius, taip pat iš esmės nekeičiamas teisinis reguliavimas, todėl numatomo teisinio reguliavimo poveikio vertinimas neatliekamas.
.	Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
.	Kiti, iniciatoriaus nuomone, reikalingi pagrindimai ir paaiškinimai. 
Papildomų paaiškinimų nėra. 
.	Pridedami dokumentai: 
. 	Savivaldybės administracijos direktoriaus įsakymai dėl nekilnojamojo turto pripažinimo netinkamu (negalimu) naudoti;
. 	Nereikalingų arba netinkamų (negalimų) naudoti nekilnojamųjų daiktų (gyvenamojo namo, Dvaro g. 4, Daugėlaičiuose) 2025-02-18 apžiūros pažyma Nr. 11-NT su UAB „Baltų būstas“ pateiktu 2022-05-09 statinio ekspertizės aktu Nr. 22-39E), statinio nuotraukomis, NTR išrašu;
. Nereikalingų arba netinkamų (negalimų) naudoti nekilnojamųjų daiktų (stoginės, Panevėžio g. 36, Šeduvoje) 2025-02-25 apžiūros pažyma Nr. 12-NT su turto nuotraukomis, statinių išdėstymo planu, Nekilnojamojo turto registro centrinio duomenų banko išrašu.
. Nereikalingų arba netinkamų (negalimų) naudoti nekilnojamųjų daiktų (administracinio ir  ūkinių, Valmančių g., Pociūnėliuose) 2025-03-07 apžiūros pažyma Nr. 14-NT su turto nuotraukomis, statinių išdėstymo planu, Šiaulių apylinkės teismo 2024-09-17 sprendimu.


Investicijų ir turto valdymo skyriaus vyriausioji specialistė			        Diana Skaburskienė
